
ΜΟΥΣΙΚΟΘΕΑΤΡΙΚΗ ΠΑΡΑΣΤΑΣΗ “ΕΝ ΑΡΧΗ ΡΕΜΠΕΤΙΚΟ"
ΤΗ ΔΕΥΤΕΡΑ 12 ΟΚΤΩΒΡΙΟΥ 2026 ΣΤΟ ΔΗΜΟ ΑΓΙΑΣ ΒΑΡΒΑΡΑΣ
 
Ο Δήμος Αγίας Βαρβάρας, με την υποστήριξη της Περιφέρειας Αττικής, παρουσιάζει την Μουσικοθεατρική παράσταση «ΕΝ ΑΡΧΗ ΡΕΜΠΕΤΙΚΟ», ένα ξεχωριστό καλλιτεχνικό ταξίδι από την Σμύρνη στον Πειραιά και ολόκληρη την Ελλάδα, όπου  αναδεικνύεται η ιστορία, η δύναμη και η  διαχρονικότητα του ρεμπέτικου μέσα από τραγούδια, αφηγήσεις και ποιητικές αναφορές.
 
Στη σκηνή συναντώνται ο ξεχωριστός ερμηνευτής Νίκος Γραίγος και η καταξιωμένη καλλιτέχνις Ναταλία Δραγούμη, μαζί με την εκλεκτή Σωτηρία Αγγέλου, δημιουργώντας μία ζωντανή παράσταση γεμάτη μουσική, λόγο και συναίσθημα.
 
Το ρεμπέτικο παρουσιάζεται όχι ως μια μουσειακή ανάμνηση του παρελθόντος, αλλά ως ζωντανό καλλιτεχνικό υλικό, που εξακολουθεί να συνομιλεί με το σήμερα. Τραγούδι, αφήγηση, ρυθμός, συγκίνηση, μνήμη και αναγέννηση συνθέτουν μια παράσταση που επιχειρεί να φωτίσει τις ρίζες αλλά και τη διαρκή επικαιρότητα αυτού του ιδιαίτερου μουσικού πολιτισμού.
 

Οι συντελεστές

Σκηνοθεσία - Αφήγηση - Παρουσίαση:
Ναταλία Δραγούμη
 
Καλλιτεχνική επιμέλεια:
Νίκος Γραίγος
 
Επιμέλεια ορχήστρας - Επιμέλεια προγράμματος:
Πέτρος Καπέλλας, σολίστ μπουζουκιού

